[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 19.12.2007

COM(2007) 864 τελικό

2005/0228 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ που αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1592/2002, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας

ΠΕΡΙ ΤΡΟΠΟΠΟΙΗΣΕΩΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ σύμφωνα με το άρθρο 250, παράγραφος 2 της συνθήκης ΕΚ

2005/0228 (COD)

ΓΝΩΜΗ ΤΗΣ ΕΠΙΤΡΟΠΗΣ σύμφωνα με το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ που αφορά τις τροπολογίες του Ευρωπαϊκού Κοινοβουλίου στην κοινή θέση του Συμβουλίου σχετικά με την πρόταση για

ΚΑΝΟΝΙΣΜΟΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση του κανονισμού (ΕΚ) αριθ. 1592/2002, της 15ης Ιουλίου 2002, για κοινούς κανόνες στον τομέα της πολιτικής αεροπορίας και για την ίδρυση ευρωπαϊκού οργανισμού ασφάλειας της αεροπορίας

1. Εισαγωγη

Το άρθρο 251 παράγραφος 2 τρίτο εδάφιο στοιχείο γ) της συνθήκης ΕΚ ορίζει ότι η Επιτροπή εκδίδει γνώμη επί των τροπολογιών που προτείνει το Ευρωπαϊκό Κοινοβούλιο σε δεύτερη ανάγνωση. Η Επιτροπή γνωμοδοτεί κατωτέρω επί των 20 τροπολογιών που πρότεινε το Ευρωπαϊκό Κοινοβούλιο.

2. Ιστορικο της υποθεσησ

Ημερομηνία διαβίβασης της πρότασης στο Ευρωπαϊκό Κοινοβούλιο και το Συμβούλιο (έγγραφο COM(2005) 579 τελικό - 2005/0228(COD)) | 18 Νοεμβρίου 2005 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής | 21 Απριλίου 2006 |

Ημερομηνία γνωμοδότησης του Ευρωπαϊκού Κοινοβουλίου, σε πρώτη ανάγνωση | 14 Μαρτίου 2007 |

Ημερομηνία έκδοσης της κοινής θέσης με ομοφωνία | 15 Οκτωβρίου 2007 |

Ημερομηνία έκδοσης του ψηφίσματος του Ευρωπαϊκού Κοινοβουλίου σε δεύτερη ανάγνωση με 20 τροπολογίες στην κοινή θέση | 12 Δεκεμβρίου 2007 |

3. Αντικειμενο της προτασησ

Η πρόταση της Επιτροπής που εγκρίθηκε στις 15 Νοεμβρίου 2005 αποβλέπει να επεκταθούν οι κοινοί κανόνες ασφαλείας στις αεροπορικές δραστηριότητες, τις άδειες των χειριστών και την ασφάλεια των αεροσκαφών τρίτων χωρών. Αποσκοπεί επίσης στην ενίσχυση των ελέγχων και των κυρώσεων σε περίπτωση μη τήρησης των κανόνων αυτών και, με βάση την πείρα, στη βελτίωση της λειτουργίας του EASA.

4. Γνωμη της Επιτροπησ για τις τροπολογιεσ του Ευρωπαϊκου Κοινβουλιου

Η Επιτροπή μπορεί να αποδεχθεί τις 20 τροπολογίες που αποφάσισε το Ευρωπαϊκό Κοινοβούλιο σε δεύτερη ανάγνωση, διότι αποτελούν το συμβιβασμό που επήλθε μεταξύ των τριών θεσμικών οργάνων.

Οι κύριες τροπολογίες αφορούν την τροποποίηση του ορισμού για το σύνθετο αεροσκάφος, την τροποποίηση των εκ των προτέρων παρεκκλίσεων από τα σχέδια περιορισμού του χρόνου πτήσης, την καθιέρωση συστήματος επιβολής προστίμων και την επιλογή των μελών του Διοικητικού Συμβουλίου με βάση την πείρα τους και τη δέσμευσή τους να δράσουν προς το συμφέρον του οργανισμού.

Στο πλαίσιο του συμβιβασμού, η Επιτροπή προέβη σε τρεις δηλώσεις:

Για το άρθρο 63

Όσον αφορά το άρθρο 63, η Επιτροπή δηλώνει ότι, στην τροποποίηση του κανονισμού (EΚ) αριθ. 593/2007 της Επιτροπής, για τα τέλη και τα δικαιώματα που εισπράττει ο Ευρωπαϊκός Οργανισμός Ασφάλειας της Αεροπορίας, η Επιτροπή θα δώσει τη δέουσα προσοχή στην ιδιαίτερη κατάσταση των ΜΜΕ, και πιο συγκεκριμένα στον αντίκτυπο που θα έχουν ενδεχομένως τα τέλη και τα δικαιώματα στην οικονομική βιωσιμότητά τους, ενώ ταυτόχρονα θα συνεχίσει να εξασφαλίσει τόσο τη συμμόρφωση προς την αρχή της μη εισαγωγής διακρίσεων όσο και ότι τα έσοδα από τη δραστηριότητα πιστοποίησης του Οργανισμού επαρκούν για να καλύπτουν το πλήρες κόστος των παρεχόμενων υπηρεσιών.

Για το άρθρο 3 στοιχείο (ι) περίπτωση (i) τέταρτο εδάφιο

"Όσον αφορά τον ορισμό του σύνθετου μηχανοκίνητου αεροσκάφους, η Επιτροπή θα εκτιμήσει τον οικονομικό αντίκτυπο στις αγορές από τη συμπερίληψη στον ορισμό αυτό των αεροπλάνων που είναι εξοπλισμένα με στροβιλοκινητήρες ή με άνω του ενός στροβιλοαντιδραστήρες και θα ζητήσει από τον Ευρωπαϊκό Οργανισμό Ασφάλειας της Αεροπορίας να παρακολουθεί τις επιδόσεις τους ως προς την ασφάλεια πτήσεων."

Για το παράρτημα II σημείο ε) (υπερελαφρά μηχανοκίνητα αεροσκάφη)

"Η Επιτροπή θα ζητήσει από τον Ευρωπαϊκό Οργανισμό Ασφάλειας της Αεροπορίας να διεξαγάγει επίσημες διαβουλεύσεις με όλους τους ενδιαφερόμενους και να υποβάλει αιτιολογημένη γνώμη για την τροποποίηση του παραρτήματος II σημείο ε), με σκοπό να συμπεριληφθούν, εάν χρειασθεί, στην κατηγορία αυτή τα υπερελαφρά μηχανοκίνητα αεροσκάφη κάτω των 600 kg."

5. Συμπερασμα

Βάσει του άρθρου 250 παράγραφος 2 της συνθήκης ΕΚ, η Επιτροπή τροποποιεί την πρότασή της σύμφωνα με τα ανωτέρω.